  Наталья Тетерина Фольклор кырӟанъя но эктонъя «Айкай» кун театр 16-23 инвожое Дагестанын Фольклоръя но калык лулчеберетъя «Горцы 2018» VIII калыккуспо фестивале пыриськиз. Асьме артистъёс кавказ элькунын улӥсьёсты задор удмурт эктонъёсын паймытӥзы, шуиз ивортодэтъя «Удмуртия» агентстволы «Айкайлэн» крезьгуръя кивалтӥсез, Удмуртиысь дано артист Олег Бимаков. Нырысь ик мае пусйизы — ми, пе, малпаськом вал, Дагестанын лезгинка кадь нокинлэн сыӵе задор эктонъёсыз ӧвӧл ни, но тӥ, пе, милемыз ортчиды Олег Бимаков, «Айкай» театрлэн крезьгуръя кивалтӥсезСолэн кылъёсызъя, фестивале пыриськисьёс ог арня ӵоже Дагестанлэн пӧртэм интыосаз концертъёсын ветлӥзы но узыр программазэс возьматӥзы. Ми (Татарстанысь - ред.) Балтач ёрос палась удмуртъёслэсь «Апай эктон» возьматӥм. Рос-прос удмурт нылкышно костюмъёсын, сюлыкъёсын, айшонъёсын. Тужгес чебер, тужгес тунсыко костюмъёсмес возьматӥм. Собере Шаркан палась удмуртъёслэсь возьматӥм традициоссэс кӧня ке, собере «Семык шудонъёс» возьматӥм. Ну, милям бадӟым программа вал. Бекче шуккисьёсыз возьматӥм Олег Бимаков, «Айкай» театрлэн крезьгуръя кивалтӥсез«Айкай» театр Дагестанын радъяськись Фольклоръя но калык лулчеберетъя калыккуспо фестивале нырысетӥзэ ветлӥз. Соосын ӵош ужрадэ Польшаысь, Словакиысь, Румыниысь, Азербайджанысь коллективъёс пыриськизы. Озьы ик Татарстанысь, Ленинград, Курск, Липецк, Пенза улосвылъёсысь но Дагестан Элькунысь артистъёс эктӥзы-кырӟазы. Фольклоръя но калык лулчеберетъя «Горцы 2018» VIII калыккуспо фестиваль Дагестанысь калык кылбурчилэн Расул Гамзатовлэн 95 ар тырмонэзлы сӥземын вал. Тегъёс: Лулчеберет Удмуртия удмуртъёс эктон калыкэктонъёс кырӟан  